Legal Document

Category: 52

Text:
24. ΠΡΟΕΔΡΙΚΟΝ ΔΙΑΤΑΓΜΑ υπ΄ αριθ. 831 της 8/18 Νοεμ. 1978 (ΦΕΚ Α΄ 193) Περί συστάσεως Υπηρεσίας Εντελλομένων Εξόδων παρά τω Οργανισμώ Εκδόσεως Διδακτικών Βιβλίων. Έχοντες υπ΄ όψιν: 1.Τας διατάξεις του άρθρ. 14 του Ν.Δ. 496/1974 «περί Λογιστικού Νομικών Προσώπων Δημοσίου Δικαίου». 2.Τας διατάξεις της παρ. 4 του άρθρ. 3 του Ν.Δ. 216/1974 «περί συστάσεως Υπουργείου Προεδρίας Κυβερνήσεως». 3.Τας διατάξεις του άρθρ. 1 του Α.Ν. 952/1937 «περί ιδρύσεως Οργανισμού προς έκδοσιν σχολικών κ. λ. π. Βιβλίων». 4.Το άρθρ. 3 περίπτ. γ΄ εν συνδυασμώ προς το άρθρ. 4 παρ. 1 αριθ. 6 της υπ΄ αριθ. Δ. 3676/932/26 – 5 – 78 κοινής αποφάσεως του Πρωθυπουργού και Υπουργού Οικονομικών «περί αναθέσεως αρμοδιοτήτων στους Υφυπουργούς Οικονομικών» (Φ.Ε.Κ. 498/78 τ. Β΄ ). 5.Την υπ΄ αριθ. 40 /31 – 7 – 1978 γνωμοδότησιν της υπό του άρθρ. 231 του Π.Δ. 636/77 «περί διαρθρώσεως του Υπουργείου Οικονομικών και Οργανισμού των Υπηρεσιών αυτού» προβλεπομένης Γνωμοδοτικής Επιτροπής Λογιστικού των Νομικών Προσώπων Δημοσίου Δικαίου. 6.Την υπ΄ αριθ. 929/11 –10 – 1978 γνωμοδότησιν του Συμβουλίου της Επικρατείας, προτάσει των Υπουργών Προεδρίας Κυβερνήσεως και Εθνικής Παιδείας και Θρησκευμάτων και του επί των Οικονομικών Υφυπουργού, αποφασίζομεν: Άρθρ.1.-Συνιστάται παρά τω Οργανισμώ Εκδόσεως Διδακτικών Βιβλίων Υπηρεσία Εντελλομένων Εξόδων, αποτελούσα Υπηρεσίαν του Γενικού Λογιστηρίου του Κράτους του Υπουργείου Οικονομικών. Άρθρ.2.-1.Η συνιστωμένη Υπηρεσία διαρθρούται εις επίπεδον Τμήματος και τοποθετούνται παρ΄ αυτή 2 υπάλληλοι του Σελ. 718,08(δ) Τεύχος ΙΑ–3–1 Σελ. 126 32.Ι.β.23-27 Οργανισμός Εκδόσεως Σχολικών Βιβλίων Κλάδου ΑΤ1 – Δημοσιονομικού εξ ων εις επί βαθμοίς 5ω – 4ω ως προϊστάμενος αυτής και εις επί βαθμοίς 8ω – 6ω και εις υπάλληλος του Κλάδου ΜΕ1 – Δημοσιονομικού επί βαθμοίς 10ω – 6ω άνευ συστάσεως νέων οργανικών θέσεων των Κλάδων τούτων. 2.Η αρμοδιότης της εν άρθρ. 1 συνιστωμένης υπηρεσίας ανάγεται εις τα εν άρθρ. 192 του Π.Δ. 616 /1977 διαλαμβανόμενα θέματα. Άρθρ.3.-Η ισχύς του παρόντος Π.Δ./τος άρχεται από της πρώτης του επομένου της δημοσιεύσεώς του μηνός. 25. ΑΠΟΦΑΣΗ ΥΠΟΥΡΓΩΝ ΕΞΩΤΕΡΙΚΩΝ, ΟΙΚΟΝΟΜΙΚΩΝ ΚΑΙ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. Ζ2/283 της 13 Αυγ. /8 Οκτ. 1982 (ΦΕΚ Β΄ 888) Θέματα που αφορούν στα διδακτικά βιβλία για τα Μειονοτικά Σχολεία.